en en id ceb su de cy cy cy cy ast en pt cy cy cy cy cy ca en en en en en en cy cy cy cy cy cy en cy cy cy cy cy en en en nl cy cy es jbo nb cy en cy en en
Gwyddoniaeth, Technoleg, Peirianneg a Mathemateg
Beth Ydym yn ei Gynnig
Pam bod Allan yn yr Awyr Agored?
Mewn adroddiad i Iechyd Cyhoeddus Cymru yn 2014, darganfuwyd bod 11.3% o blant yng Nghymru yn ordew. Daethpwyd i’r casgliad bod 26% o blant a oedd yn dechrau yn yr ysgol â Mynegai Mas y Corff (BMI) afiachus. Mae hyn 4% yn uwch na’r ffigur yn Lloegr (1).
Un o’r prif ffactorau sy’n cyfrannu at hyn, ochr yn ochr â diet gwael, yw diffyg gweithgarwch corfforol. Meddai Cyfarwyddwr Fforwm Gordewdra Cenedlaethol Cymru, Dr Nadim Haboudi ‘Mae gan blant gêmau cyfrifiadurol ac iPads ac maen nhw’n eistedd am oriau’ (2).
Mewn astudiaeth gan Brifysgol Essex, gwelwyd bod dirywiad o 10% yn iechyd cardiofasgiwlar plant dros ddegawd(3). Riportiwyd gostyngiad hefyd yng ngallu plant i wneud ymarferion corfforol fel ‘sit-ups’ (4).
Mae presenoldeb myopia (byrder golwg) ymhlith oedolion Ewropeaidd ifainc wedi dyblu dros yr hanner canrif diwethaf. Awgryma astudiaethau amrywiol mai mwy o amser yn yr awyr agored pan fydd golau’r haul yn llachar, yw’r ffordd o atal yr epidemig hwn(5).
Darganfu Grahn et al. (1997) fod plant a fynychai gyfleuster gofal ‘allan yn yr awyr agored ymhob tywydd’ yn cymryd llai o ddiwrnodau o salwch o’u rhaglen na’u cyfoedion a fynychai gyfleuster gofal dydd trefol wedi’i amgylchynu gan adeiladau tal(6).
Mewn astudiaeth a gynhaliwyd gan Morris et al. (2002) gwelwyd bod cyfres o naw gweithgaredd a oedd yn cysylltu gweithgarwch garddio gydag addysg maeth, wedi arwain at newidiadau sylweddol i ymddygiad bwyta’r myfyrwyr ac wedi cynyddu ymwybyddiaeth o’r amgylchedd(7).
Iechyd Cyhoeddus Cymru: Rhaglen Mesur Plentyndod Cymru. Adroddiad Blynyddol 2015.
http://www.wales.nhs.uk/sitesplus/888/page/677952Adroddiad gan Newyddion y BBC. Gorffennaf 31st 2014 ‘Dros un o bob 10 o blant Cymru’n dechrau yn yr ysgol yn ordew’ http://www.bbc.co.uk/news/uk-wales-
Astudiaeth Prifysgol Essex; Adroddiad yn y Guardian Rhagfyr 22ain 2009. Dyfyniad yn adroddiad yr Ymddiriedoaleth Genedlaethol, ‘Natural Childhood’ tudalen 5.
Acta Paediatrica (2011); Adroddiad yn y Guardian Mai 21ain 2011.Dyfyniad yn Adroddiad yr Ymddiriedolaeth Genedlaethol, ‘Natural Childhood’ p5.
Adroddiad yn Nature. Mawrth 18fed 2015 ‘The Myopia Boom’ http://www.nature.com/news/the-myopia-boom-1.17120
Grahn et al. (1997) dyfyniad gan Rickenson et al. (2004) ‘A Review of Research on Outdoor Learning’ Sefydliad Cenedlaethol er Ymchwil i Addysg a Choleg King’s, Llundain’. Tudalen 40.
Morris et al. (2002) dyfyniad gan Rickenson et al. (2004) ‘A Review of Research on Outdoor Learning’ Sefydliad Cenedlaethol er Ymchwil i Addysg a Choleg King’s, Llundain’. Tudalen 40.
Gadael Ymateb Diddymu ymateb
Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *
© 2018. Windflaw designed by Loft.Ocean.